  Виталий Пронин Та нуналъёсы Огазеям Араб Эмиратъёсын ортче ож тӥрлыклы сӥзем IDEX-2013 калыккуспо адӟытон. Отчы пырисько быдэс дуннеысь вуэм куноос. Пусйымон: та ужрадэ вуттэмын «Ижмаш» предприятилэн продукциез но. Кылсярысь, Калашников автоматлэн сюэтӥ сериысьтыз пыӵал тӥрлыкъёс: АК-101, АК-102, АК-103, озьы ик соос борды ватсаса пуктӥськись арбериос - прицелъёс, лазер целеуказательёс. Та адӟытонэ озьы ик вуттэмын снайпер СВ-99, СВД винтовкаос но «Витязь-СН» пистолет-пулемёт, артиллерияя «Китолов-2М», «Краснополь» снарядъёс.Ож тӥрлык сяна, возьматӥське «Ижмаш» заводлэн граждан продукциез но: кылсярысь, «Сайга-12», «Би-7-2-КО», «Сайга МК» винтовкаос.«Ижмаш» огазеяськонлэн кивалтӥсез Константин Бусыгин ивортӥз: таӵе адӟытон предприятилы юрттоз кык ӧръя азинскыны - партнёр кунъёслэн армизылы ож тӥрлык вузан но огшоры калыклэн улоназ кутӥськись вузъёсты вӧлмытон ласянь. Та нуналлы «Ижмаш» предприятилэн вузъёсыз вуо дуннеысь 27 кунэ. Адӟытон бӧрсьы предприятилэн заказъёсыз эшшо йылозы.Елена Никитина Туспуктэмез: airsoftlife.net Теги: АК-101 АК-102 Витязь-СН Ижмаш КонстантинБусыгин  